** ΔΕΛΤΙΟ ΤΥΠΟΥ**

Πέμπτη 8/2/2024

**Νέο Mentoring Πρόγραμμα για τους επαγγελματίες του Marketing από το “The Marketing Hub”**

O μη κερδοσκοπικός οργανισμός «Τhe Marketing Hub», ξεκίνησε ένα πρωτοποριακό πρόγραμμα mentoring για τους ανθρώπους οι οποίοι εργάζονται στο χώρο του marketing στη χώρα μας, συμβάλλοντας στη δημιουργία των marketing leaders του αύριο.

Το πρόγραμμα απευθύνεται σε νέους marketers με εργασιακή εμπειρία 0-5 χρόνια, καθώς και σε τελειόφοιτους φοιτητές του marketing.

Σκοπός του προγράμματος είναι η διασύνδεση των νέων επαγγελματιών με έμπειρα, καταξιωμένα στελέχη του marketing (mentors), προκειμένου να έχουν την ευκαιρία να εξελίξουν και να αναπτύξουν την καριέρα τους, μέσω μιας δυναμικής και αμφίδρομης εμπειρίας μάθησης, ανατροφοδότησης και καθοδήγησης.

Eπίσης, οι συμμετέχοντες στο πρόγραμμα (mentees) θα μπορέσουν να διευρύνουν το επαγγελματικό τους δίκτυο, να καθορίσουν νέους τρόπους για την περαιτέρω ανάπτυξη των δεξιοτήτων τους, καθώς και να επαναπροσδιορίσουν τους επαγγελματικούς τους στόχους.

Οι μέντορες του «The Marketing Hub» είναι υψηλόβαθμα στελέχη του marketing με αξιοσημείωτη σταδιοδρομία και σημαντικά επιτεύγματα, οι οποίοι επιθυμούν να μοιραστούν τις γνώσεις και την εμπειρία τους και να βοηθήσουν ουσιαστικά και εθελοντικά τους νέους επαγγελματίες του χώρου να κάνουν πράξη το όραμά τους.

Δυνατότητα συμμετοχής στο πρόγραμμα έχουν οι marketers, οι οποίοι είναι ή θα γίνουν μέλη του «The Marketing Hub» και η παροχή του προγράμματος γι’ αυτούς παρέχεται δωρεάν.

Σημειώνεται ότι ο χρόνος διεξαγωγής του πρώτου κύκλου προγράμματος Mentoring είναι η περίοδος Ιανουάριος – Μάρτιος του 2024, ενώ το kick off event όπως και η εκπαίδευση όλων των συμμετεχόντων στο πρόγραμμα έχουν ήδη ολοκληρωθεί.

H Project Leader της δράσης αυτής, Θεώνη Δημοπούλου, αναφέρει “*Το Mentoring είναι ένα σπουδαίο εργαλείο επαγγελματικής ενδυνάμωσης και είμαι περήφανη που, μέσα από το συγκεκριμένο πρόγραμμα του The Marketing Hub, θα έχουμε την ευκαιρία να δούμε το θετικό αντίκτυπο που έχει η εφαρμογή του στους νεότερους marketers αλλά και στην κοινότητα του marketing συνολικά!”*

**H oμάδα των mentors του Τhe Marketing Hub**

* Νίκος Βαρβαδούκας: VP Brand & Customer & Omnichannel, Public Group
* Μιχάλης Βλασταράκης: Group Chief Marketing Officer, Eurobank
* Ιωάννα Γαβριελάτου: Marketing Director, Sunlight Group
* Θεώνη Δημοπούλου: Group Communications & Marketing Manager, AUSTRIACARD Holdings
* Αλέξανδρος Μπαλτατζής: Marketing Manager, Αθηναϊκή Ζυθοποιία
* Νιόβη Παπαζώτου: Marketing Director Unilever, Sephora, Apivita, COCO - MAT
* Μάριαμ Σάντρι: Marketing Director, Praktiker HellaS
* Γιώργος Τυρέλης: Director Smoke free Products & Commercialization US, Philip Morris International
* Μάρκος Φραγκουλόπουλος: Head of Corporate Marketing, Interamerican
* Κωνσταντίνα Ψαρράκου: Director Marketing and Digital, ΠΑΠΑΣΤΡΑΤΟΣ

**Σχετικά με το The Marketing Hub**

Το The Marketing Hub είναι ένας νέος, μη κερδοσκοπικός οργανισμός στην Ελλάδα, έχοντας έναν ισχυρό σκοπό, να βοηθήσει τους επαγγελματίες του marketing και τις επιχειρήσεις να πετύχουν τους στόχους τους και να δημιουργήσουν έναν καλύτερο κόσμο μέσω ενός, ανθρωποκεντρικού, υπεύθυνου και σύγχρονου marketing. Η φιλοδοξία του The Marketing Hub είναι να αποτελεί το σημείο αναφοράς στην Ελλάδα, δημιουργώντας τη μεγαλύτερη και ισχυρότερη κοινότητα marketing, συνδέοντας και αναπτύσσοντας παράλληλα τους επαγγελματίες και τους φοιτητές του χώρου, μέσω εξειδικευμένων δράσεων και διεθνών συνεργασιών.

Μάθετε περισσότερα για το The Marketing Hub ακολουθώντας τον παρακάτω σύνδεσμο: <https://themarketinghub.org/>